24.3.2022
EL
Επίσημη Εφημερίδα της Ευρωπαϊκής Ένωσης
C 132/105 Πέμπτη 7 Οκτωβρίου 2021
ΙΕ.
λαμβάνοντας υπόψη ότι το σκάνδαλο του κατασκοπευτικού λογισμικού Pegasus κατέδειξε ότι μεγάλος αριθμός δημοσιογράφων, ακτιβιστών των ανθρωπίνων δικαιωμάτων, εκλεγμένων αντιπροσώπων και άλλων πολιτών της ΕΕ βρισκόταν υπό παρακολούθηση· λαμβάνοντας υπόψη ότι διάφοροι κρατικοί παράγοντες, όπως η Ρωσία, η Κίνα και η Βόρεια Κορέα, έχουν εμπλακεί σε κακόβουλες κυβερνοδραστηριότητες κατά την επιδίωξη πολιτικών και οικονομικών στόχων, καθώς και στόχων ασφάλειας, οι οποίες περιλαμβάνουν επιθέσεις κατά υποδομών ζωτικής σημασίας, την κυβερνοκατασκοπεία και μαζική επιτήρηση σε βάρος πολιτών της ΕΕ, τη στήριξη εκστρατειών παραπληροφόρησης, τη διανομή κακόβουλου λογισμικού, και τον περιορισμό της πρόσβασης στο διαδίκτυο και της λειτουργίας συστημάτων ΤΠ· λαμβάνοντας υπόψη ότι δραστηριότητες τέτοιου είδους παραβλέπουν και παραβιάζουν το διεθνές δίκαιο, τα ανθρώπινα δικαιώματα και τα θεμελιώδη δικαιώματα της ΕΕ, ενώ παράλληλα θέτουν σε κίνδυνο τη δημοκρατία, την ασφάλεια, τη δημόσια τάξη και τη στρατηγική αυτονομία της ΕΕ και, επομένως, θα πρέπει να τυγχάνουν κοινής απόκρισης σε επίπεδο ΕΕ, για παράδειγμα μέσω του πλαισίου για κοινή διπλωματική αντίδραση της ΕΕ, μεταξύ άλλων με τη χρήση περιοριστικών μέτρων όπως προβλέπει η ενωσιακή εργαλειοθήκη για τη διπλωματία στον κυβερνοχώρο·
ΙΣΤ. λαμβάνοντας υπόψη ότι το Συμβούλιο αποφάσισε, για πρώτη φορά στις 30 Ιουλίου 2020, να επιβάλει περιοριστικά μέτρα κατά προσώπων, οντοτήτων και φορέων που ευθύνονται για διάφορες κυβερνοεπιθέσεις ή εμπλέκονται σε αυτές, με σκοπό την καλύτερη πρόληψη, αποθάρρυνση, αποτροπή και αντιμετώπιση κακόβουλων συμπεριφορών στον κυβερνοχώρο· λαμβάνοντας υπόψη ότι το νομικό πλαίσιο για το καθεστώς κυβερνοκυρώσεων της ΕΕ θεσπίστηκε τον Μάϊο του 2019· ΙΖ. λαμβάνοντας υπόψη ότι οι μορφές καταλογισμού ευθυνών αποτελούν κεντρική συνιστώσα στην κυβερνοδιπλωματία και τις στρατηγικές αποτροπής· ΙΗ. λαμβάνοντας υπόψη ότι τα τελευταία έτη η συνεργασία ΕΕ-ΝΑΤΟ ενισχύθηκε σε πολλούς τομείς, συμπεριλαμβανομένης της κυβερνοασφάλειας και της κυβερνοάμυνας, σύμφωνα με την κοινή δήλωση ΕΕ-ΝΑΤΟ του 2016· ΙΘ. λαμβάνοντας υπόψη ότι οι συναινετικές εκθέσεις του 2010, του 2013 και του 2015 της Ομάδας κυβερνητικών εμπειρογνωμόνων των Ηνωμένων Εθνών (UNGGE), που εγκρίθηκαν από τη Γενική Συνέλευση των Ηνωμένων Εθνών, αποτελούν ένα συνολικό κανονιστικό πλαίσιο για την κυβερνοσταθερότητα, το οποίο συνίσταται στην παραδοχή ότι στον κυβερνοχώρο εφαρμόζεται τόσο το ισχύον διεθνές δίκαιο, συμπεριλαμβανομένου του Χάρτη των Ηνωμένων Εθνών στο σύνολό του, όσο και 11 εθελοντικά, μη δεσμευτικά πρότυπα υπεύθυνης κρατικής συμπεριφοράς, καθώς και σε μέτρα οικοδόμησης εμπιστοσύνης και ικανοτήτων· Κατάσταση των ικανοτήτων κυβερνοάμυνας της ΕΕ 1.
υπογραμμίζει ότι μια κοινή πολιτική κυβερνοάμυνας και η ουσιαστική συνεργασία σε ενωσιακό επίπεδο για την οικοδόμηση κοινών και βελτιωμένων ικανοτήτων κυβερνοάμυνας είναι κεντρικά στοιχεία για την ανάπτυξη μιας βαθιάς και ισχυρής Ευρωπαϊκής Αμυντικής Ένωσης, απαιτούν δε ένα σύνθετο μείγμα τεχνικών, στρατηγικών και επιχειρησιακών ικανοτήτων· δηλώνει ότι η κυβερνοάμυνα αφορά δράσεις, μέσα και διαδικασίες αναλογικού χαρακτήρα που συμμορφώνονται με το διεθνές δίκαιο, εμπεριέχουν δε στρατιωτικά και μη στρατιωτικά στοιχεία, αποσκοπούν στην προστασία, μεταξύ άλλων, των δικτύων επικοινωνίας και πληροφοριών της ΚΠΑΑ, καθώς και των αποστολών και επιχειρήσεων ΚΠΑΑ, και συνδράμουν τα κράτη μέλη· τονίζει την επιτακτική ανάγκη να αναπτυχθούν και να ενισχυθούν οι κοινές ικανότητες στρατιωτικής κυβερνοάμυνας, καθώς και οι αντίστοιχες ικανότητες σε επίπεδο κρατών μελών· 2.
υπενθυμίζει ότι ο διασυνοριακός χαρακτήρας του κυβερνοχώρου και ο σημαντικός αριθμός και η αυξανόμενη πολυπλοκότητα των κυβερνοεπιθέσεων απαιτούν συντονισμένη αντίδραση σε ενωσιακό επίπεδο, και μεταξύ άλλων κοινές ικανότητες στήριξης των κρατών μελών, καθώς και τη στήριξη των κρατών μελών όσον αφορά τα μέτρα που προβλέπονται στην ενωσιακή εργαλειοθήκη για τη διπλωματία στον κυβερνοχώρο, αλλά και την ενισχυμένη συνεργασία ΕΕ-NATO με βάση την ανταλλαγή πληροφοριών μεταξύ ομάδων αντιμετώπισης κυβερνοκρίσεων, την ανταλλαγή βέλτιστων πρακτικών, και τη βελτίωση της κατάρτισης, της έρευνας και των ασκήσεων· 3. επικροτεί το CDPF ως εργαλείο που στηρίζει την ανάπτυξη των ικανοτήτων κυβερνοάμυνας των κρατών μελών· τονίζει ότι η αναθεώρηση του CDPF θα πρέπει πρωτίστως να επισημάνει τα υφιστάμενα κενά και τα τρωτά σημεία στις ενωσιακές και εθνικές στρατιωτικές δομές· τονίζει την ανάγκη να ενισχυθούν ο συντονισμός μεταξύ των θεσμικών και λοιπών οργάνων και οργανισμών της ΕΕ και ο συντονισμός με τα κράτη μέλη και μεταξύ αυτών, καθώς και με το Ευρωπαϊκό Κοινοβούλιο, προκειμένου να διασφαλιστεί ότι το επικαιροποιημένο CDPF θα επιτύχει τους στόχους της ΕΕ στον τομέα της κυβερνοάμυνας· 4. καλεί την ΕΥΕΔ και την Επιτροπή, σε συνεργασία με τα κράτη μέλη, να αναπτύξουν περαιτέρω μια ολοκληρωμένη δέσμη μέτρων και μια συνεκτική πολιτική ασφάλειας στον τομέα της ΤΠ ώστε να ενισχυθεί η ανθεκτικότητα, αλλά και ο συντονισμός της στρατιωτικής κυβερνοάμυνας· ζητεί επιτακτικά να ενισχυθεί η συνεργασία με την ενωσιακή μη στρατιωτική ομάδα αντιμετώπισης έκτακτων αναγκών στην πληροφορική (CERT-ΕΕ) ώστε να προστατεύονται τα δίκτυα που χρησιμοποιούνται από το σύνολο των θεσμικών και λοιπών οργάνων και οργανισμών της ΕΕ, σε στενή συνεργασία με τους υπευθύνους πληροφορικής στις αντίστοιχες οντότητες, καθώς και οι επικοινωνίες των θεσμικών και λοιπών οργάνων και οργανισμών της ΕΕ με τα κράτη μέλη· καλεί το Κοινοβούλιο να διασφαλίσει τη συμβολή του στα αποτελέσματα της CERT-ΕΕ ώστε να διασφαλίζεται ένα επίπεδο ασφάλειας στον